1. **O le feteena’iga:**
	* **O le tapua’iga:**
		+ O tagata faale-lagi e tapuai atu i le Atua i Lona mana foafoa (Faaaliga 4:11; Iopu 38:6-7).
		+ O le faailoa mai e le Atua o Ia lava o se Foafoa ma se Togiola e talia maia la tatou tapua’iga (Isaia 45:6-7, 18-20; 65:18).
		+ Mo lana vaega, o le mana’oga o Satani ia maua le tapua’iga a le lalolagi i le “manu feai” lea ua ia tuuina atu i ai le malosi na te “faia” ai se faatagata ia mafai ai ona ia maua le tapua’iga a le lalolagi aoao (Faaaliga 13:2, 4, 14-15).
		+ E le o se mea e ofo ai le avea ai o le Sapati ma autu moni o le feteena’iga i lea lava taimi. Oi latou o e “tausi i poloa’iga a le Atua ma le faatuatua ia Iesu” (Faaaliga 14:12) e tapuai atu ia te Ia i le aso ua faamanatuina ai Lana Foafoaga.
	* **Ia tutumau:**
		+ O la tatou tauiviga e le faale-tino, ae faale-agaga (Efeso 6:12). Tatou te lē faaaogaina ni a’upega faale-tino, ae faale-agaga ia (2Korinito10: 3-5). Peita’i, e le faatuai lava le fili i le faaaogaina o aupega faale-tino e faasagatau mai ai i a’i tatou.
		+ E leai se “aue” mo le au faamaoni, ona o le osofa’iga mata’utia a Satani e faasaga atu i le ekalesia faamaoni (Faaaliga 12:12). Mo ia, soo se aupega lava e faaaogaina
			1. Na te faaosoosoina i tatou e ala i o tatou tuinanauga (Iakopo 1:14)
			2. Na te faatauasoina i tatou i le poto (2Korinito 4:3-4)
			3. Faaaogaina fesoota’iga vavālalata (Mataio 10:34-36)
			4. Ua ia sasa ma faamata’u (Galuega 5:40)
			5. Sa faaaogaina sauaga ogaoga (Ioane 16:2)
		+ O le auala lenei sa ia faatinoina i le talafaasolopito, ma o le a faapea foi i lana osofa’iga mulimuli: o le taufaasese ma le taufaa’ole’ole (Faaaliga 13:13-14); faamalosia ni faasalaga i mea tau le tamaoaiga (Faaaliga 13:16-17 ); tuuina atu se poloa’iga o le oti mo i latou oe e le ifo atu ia te ia (Faaaliga 13:15).
2. **O le fili:**
	* **O le nofoalii o le tarako:**
		+ O le faailoa mai o le tarako, o Satani lava lea (Faaal. 12:9), ao le manu feai, e ala i le faaaogaina o lona malosi, o loo ua faailoa mai i le manu feai lona 4 o le Tanielu 7(le e mulimuli atu i le leona, o le urosa, ma le nameri, Faaaliga 13:2).
		+ O le Faaaliga 13 o se faalauteleina lea o le faamatalaga oi le mataupu e 12. Na amata ina ua uma ona taumafai e fasioti ia Iesu, ae mulimuli ai Lona toe afio a’e i le lagi (Faaaliga 12:3-5). O loo faalautele mai e ulua’i fuaiupu le osofa’iga i le ekalesia i tausaga e 1260; a’o le atoaga o loo taula’i atu lea i mea na tutupu ina “ua ita foi le tarako i le fafine; ona alu atu ai lea o ia e tau le taua ma i latou ua totoe o lana fanau” (Faaaliga 12:17).
		+ Ina ua uma le osofa’iga a lea ituaiga o tagata o nuu ese, ae vaevaeina loa le Emepaea o Roma. O sina mea ititi i le vaai a Roma na tuuina atu i lima o le ekalesia, ae na faapea ona maua ai le malosi faapolokiki, e faatagaina ai e tautala atu ai i upu faifai, ma tuuina atu i ai le pule e sauaina ai le ekalesia faamaoni a le Atua (Faaaliga 13:4-8).
	* **O le manu’a ua toe ola mai:**
		+ Ina ua mavae seneturi o le faaaogaina o lenei malosi e “taitaiina ai nisi faatagataotaua” ma “fasiotia i le pelu” (Faaaliga 13:10), ona taitaiina lea e le Ekalesia Roma oi latou lava faatagataotaua (o loo faaata mai i le tasi o ona ulu, Pope Pio Vl) ma mafatia ai i le “foa na fai a mate” (Faaaliga 13:3).
		+ E ui lava na tumau pea le umiaina e le Pope o Malo Faapope se’ia oo i le 1870, ae na iu lava ina aveesea uma ona aai ina ua fausiaina le Malo o Italia. I le taimi lea, na foliga mai o le a le toe maua lava e le Ekalesia lona malosi sa i ai muamua
		+ I le 1929, sa aloa’ia ai le Aai o Vatikana o se malo tuto’atasi. Ua amata nei ona toe malosi mai le manu’a sa mate. Ao le a la se mea o le a tupu mai i le taimi nei?
		+ A’o faaalia mai mea e tutupu i le iuga, o le a sailia ai e taitai o le lalolagi se fofō i ia faafitauli. I totonu o fofō nei e ofoina mai e le tapua’iga Faapope, o le a le masalomia o loo aofia ai ma le malologa o le Aso Sa/Uluai aso, e avea o se vaega malosi mo le faatasia o aiga, o nuu, ma malo.
	* **O le mamoe ma le tarako:**
		+ O le ulua’i manu feai na tula’i mai i le taimi faaletonu o le Ekalesia na faatuina e Iesu. Ina ua manu’a o ia, sa saili loa e Satani se “perofeta pepelo” e suitulaga ia te ia ma fesoasoani i lona toe tula’i mai (Faaaliga 1; 16:13). Na toe maua e ia lana pa’aga mai se malo na tula’i mai e faavae i mataupu faavae mamā faa-Kerisiano o: Amerika i Matῡ.
		+ Na ia amata i le faaa’oa’o ia Iesu (le Tama’i Mamoe). O se faigamalo sa’oloto e (aunoa ma se tupu, aunoa ma se Pope), ma e faavae i ni malosiaga eseese se lua (nifo): o mea tau le malo ma mea tau lotu.
		+ I le avea ai o se ulua’i malosiaga i le lalolagi, ua leva lava ona tautala e pei o se tarako. E le’o toe mamao ona amata lea ona ia faia o ni tulafono i mataupu faale-lotu, e lagolagoina ai le tapua’iga Faapope, ma o le a faia ai se “faatusa o le manu feai” (Faaaliga 13:12-14).